ദർശനമാല/യോഗദർശനം
സതതം യോജയതി യദ്
		യുനക്തി ച ചിദാത്മനി
		മനോനിരോധരൂപോƒയം
		സ യോഗ ഇതി ശംസിതഃ.

		ന ദ്രഷ്ടാ ദർശനം ദൃശ്യം
		വിദ്യതേ യത്ര തത്ര ഹൃത്
		യോജയേദ് വാസനാ യാവദ്
		യോഗോƒയമിതി യോഗവിത്.

		നാമരൂപമിദം സർവം
		ബ്രഹ്മൈവേതി വിലീയതേ
		യദ് ബ്രഹ്മണി മനോ നിത്യം
		സ യോഗ ഇതി നിശ്ചിതഃ.

		ചിത്തസ്യ തൈലധാരാവ-
		ദ്വൃത്ത്യാƒവിച്ഛിന്നയാƒƒത്മനി
		നിരന്തരം രമ്യതേ യത്
		സ യോഗോ യോഗിഭിഃ സ്മൃതഃ.

		യതോ യതോ മനോ യാതി
		സദാƒƒത്മനി തതസ്തതഃ
		നിയമ്യ യോജയേദേതദ്
		യോഗോƒയം യുജ്യതാമിഹ.

		സർവാനർത്ഥകരഃ പുംസാം
		സങ്കല്പഃ കല്പിതൈഃ സഹ
		ഉന്മൂല്യ വാസനാജാലൈർ-
		യേനാത്മനി നിരുധ്യതേ.

		ദൃശ്യസ്യ ന ദൃശോƒസ്തിത്വം
		അതോ ദൃശ്യം ദൃഗാത്മകം
		ഇതി യുഞ്ജീത ദൃഗ്രൂപേ
		യഃ സ യോഗവിദാം വരഃ.

		യദാ പിബൻ മനോഭൃങ്ഗഃ
		സ്വാനന്ദമധുമാധുരീം
		ന സ്പന്ദതി വശീകൃത്യ
		യോജിതോ യോഗവായുനാ.

		ധ്യാനമന്തർ ഭ്രുവോർ ദൃഷ്ടിർ-
		ജിഹ്വാഗ്രം ലംബികോർധ്വതഃ
		യദാ സ്യാത് ഖേചരീമുദ്രാ
		നിദ്രാലസ്യാദി നാശിനീ.

		ജ്ഞാനം കർമ്മേതി ലോകേƒസ്മിൻ
		ദ്വിധാ യോഗഃ സമാസതഃ
		അനയോർ യോഗവിസ്താരഃ
		സർവഃ പരിസമാപ്യതേ.

ദർശനമാല